Noktoj de Kabiria

Noktoj de Kabiria (en itala: Le notti di Cabiria) estas itala drama filmo de 1957 reĝisorita de Federico Fellini en kiu stelulis Giulietta Masina, François Périer, kaj Amedeo Nazzari. Bazita sur historio fare de Fellini, estas filmo kiu temas pri prostitutino de Romo kiu serĉas malsukcese veran amon.

Krom la premio por la plej bonkvalita aktorino en la Kinfestivalo de Cannes por Giulietta Massina, Le notti di Cabiria ricevis la Akademian premion por la plej bonkvalita fremdlingva filmo de 1957.

 Intrigo 

Kabiria (aŭ Kabirja) estas prostitutino kiu celas amon, sed la realo kondukas ŝin al amaferaj seniluziigoj. Ŝia boneco kaj ioma naiveco faras ŝin viktimo de sinsekvaj trompuloj kiuj profitas el ŝi, frapas ŝin ktp. Spite tion, Kabirja iam post spektaklo de magiisto trafas viron kiu promesas al ŝi respektindan estontecon. Ŝi tute entuziasmas, sed kiam ŝi vendas sian malriĉan loĝejon por ekvivi kun li, li montras nedubeblan konduton, ke li deziras nur preni ŝian monon kaj foriri. Sekve ŝi denove revenas al la humiliga etoso de la prostituado, de kiu ŝi jam estis adiaŭinta. 

 Geaktoroj kaj roluloj 
 Giulietta Masina kiel Cabiria Ceccarelli
 François Périer kiel Oscar D'Onofrio
 Amedeo Nazzari kiel Alberto Lazzari
 Franca Marzi kiel Wanda
 Dorian Gray kiel Jessy
 Franco Fabrizi kiel Giorgio
 Aldo Silvani kiel la magiisto
 Ennio Girolami kiel Amleto Pimpulo

 Vidu ankaŭ 
 Cabiria, filmo de 1914.

 Bibliografio 
 Fellini, Federico, kaj Costanzo Costantini, eld. Fellini on Fellini. London: Faber and Faber, 1995. ISBN 0-571-17543-0
 Kezich, Tullio (2006). Federico Fellini: His Life and Work. New York: Faber and Faber, 2006. ISBN 978-0-571-21168-5

Kategorio:Filmoj aperintaj en 1957
Kategorio:Italaj filmoj
Kategorio:Italaj komediaj filmoj
Kategorio:Italaj dramaj filmoj
Kategorio:Italalingvaj filmoj
Kategorio:Romo en filmoj
Kategorio:Filmoj reĝisoritaj de Federico Fellini